 Rag ka mid ah wufuuda shirka joogta ayaa u sheegay warbaahinta in marka laga tago dhinacyada Soomaalida in shirka ay ku martiqaadnaayeen ururada IGAD, UNPOS, Midowga Afrika, waxaana sidoo kale shalay shirkaasi tagay kana qeybgalay wafdi ka socday dowlada Jabuuti oo uu horkacayo Xaamud Cabdi Suldaan oo ah wasiirka diinta iyo Awqaafta dalka Jabuuti oo aan isna lagu martiqaadin shirka, balse sida la sheegay Madaxweyne Faroole si hoose ugu casuumay, waxaana la sheegay in qaar ka mid ah wafuudii shirka ka qeybgalaysay ay ka carooreen dowladaha Itoobiya iyo Jabuuti oo shirka ka soo qeybgalay iyaga oo aan lala socod-siin, inkastoo markii dambe arrinka la xalliyey. 